
Viktige personer i førtiandre bok

I Elvegaten på Kalvskinnet

Margrete Storsve Bakke – jordmor ved E.C. Dahls fødestiftelse, enke etter fødselslegen og direktøren Jonas Bakke

Julius Bakke – Margrete og Jonas’ sønn

Oline Bakke – Margretes og Jonas’ datter

Jon Lycke Bakke – Jonas’ sønn med avdøde Julie Lycke Bakke

Emilia Brodtkorb – Jonas’ datter med avdøde Maja Brodtkorb

Ranveig Lillemo – husholderske

 

I Lillegårdsbakken på Nedre Bakklandet

Stella Mathisdatter Storhaug – Margretes halvsøster. Hun har sønnen Jacob med tidligere skipper Tobias Pettersen og tvillingene Tor og Ella med ektemannen:

Torbjørn Storhaug – bondesønn fra Verdalen, musiker og lærer ved musikkskolen. Torbjørn er sammen med avdøde Karen Lia Brandt far til:

Maren Lia Storhaug

 

På E.C. Dahls fødestiftelse

Hans Madsen – direktør

Moder Marika – St. Joseph-søster og forstanderinne ved Vor Frues Hospital i Kristiania, stedfortreder for:

Bertha Grue – forstanderinne og overjordmor, gift med Sigbjørn Enoksen, kriminalbetjent ved politistasjonen i Hornemannsgården

Eirik Brandsæg – doktor, enkemann. Han er sammen med avdøde Gina Brandsæg far til Leah

Ninni Hoff Ibsen – overlege på fødegangen

Elise Rosengren – jordmor

Søster Anne Vollan – barnepleierske ved stiftelsens pleieavdeling

Søster Guri Auran – sykepleierske ved stiftelsens mødrehjem

Oda Helseth – ufaglært assistent, gift med ingeniøren Frank Helseth og mor til Martin

 

På barneasylet Viktors Minde

Emma Smedplassen – bestyrerinne

Frøken Marte Olsen – guvernante

 

På Trondhjems Musikskole

Rolf Skaug – rektor

Ingrid Schultz – Torbjørns tidligere pianoelev. Hun er datter av Sophia og Ludvig Schultz, som begge er musikere

 

På Norsk Musikforlag i Kristiania

Kristoffer Paulsen – redaktør

 

I Kristiansund

Jørgen Nordås – redersønn og direktør for Schjølberg og Nordås AS. Han er sammen med avdøde Sofie Antonsen far til Simon. Gift med:

Liselotte Schjølberg Nordås

 

I Løten

Johan Storsve – distriktslege. Johan er far til Margrete og avdøde Ulrik. Gift med:

Laura Storsve – Mor til avdøde Ulrik, Margrete og Stellas tante, enke etter Jacob Brandt. Laura og Johan er adoptivforeldre til:

Peder og Grete Lia Brandt – Karen og Andreas Lias barn, Maren Lia Storhaugs halvsøsken

 

På Ådalsbruk

Even Østlund – for tiden kjernemakerlærling ved Cathrineholms Jernværk ved Tistedalsfossen i Østfold

Agnete Nysæther – innehaver av AGNETES KONDITORI, datter av:

Randulf Nysæther – Agnetes far, ingeniør på Aadals Brug Mekaniske Verksted og Jernstøperi. Gift med Else

Bente Vollen – Agnetes venninne

 

På Bygdøy utenfor Kristiania

Karl-Wilhelm Schreiner – ingeniør på Hydros forsøksstasjon på Skøyen

Christian Schreiner – Karl-Wilhelms far, gift med Catharina

 

I Paris

Astrid Arnesen – Emilia Brodtkorbs venninne

Cecilie og Torjus Arnesen – Astrids foreldre




Slik sluttet forrige bok:

«Men hva er det du sier?»

«Moder Marika ga meg sparken for tre dager siden.»

Eirik måpte. «Det er det verste jeg har hørt,» sa han opprørt. «Du som er den flinkeste jordmoren av dem alle! Hva sier direktør Madsen til en så tåpelig avgjørelse?»

Margrete trakk på skuldrene.

«Jeg skal hjelpe deg så snart jeg er tilbake på stiftelsen igjen over helgen. Jeg skal snakke med direktør Madsen og få ham til å forstå at stiftelsen ikke er tjent med å ha en som moder Marika i bestyrerinnerollen, og at du snarest skal ha stillingen din tilbake. Jeg skylder deg en stor gjentjeneste for at alt du har gjort for meg.»

«Nei, det må du da ikke føle at du gjør,» sa hun oppriktig.

«Jo,» sa han bestemt. «Uten din hjelp hadde jeg ikke fått datteren min tilbake, så jeg skylder deg alt i verden, Margrete.»

Da han fanget blikket hennes og holdt det fast, kjente hun et sug i brystet. Øynene hans var så ærlige, og nå tagg de henne om å få lov til å gjøre livet hennes litt bedre.

Da han reiste seg, grep hendene hennes og dro henne opp til seg, var det som om tid og rom opphørte. Hendene som holdt rundt henne og varmen fra ham fikk kroppen hennes til både å skjelve av kulde og gløde som ild på samme tid.

Da leppene hans nærmet seg hennes, lukket hun øynene og kjente at kroppen hennes ble myk og varm i armene hans.

